Det blev til en sejr over KIF Kolding København, da Aalborg Håndbold lørdag spillede på hjemmebane i Jutlander Bank Arena

Årets næstsidste kamp for Aalborg Håndbold blev i dag spillet på syvårsdagen for klubben. Det blev til en sejr til Aalborg Håndbold mod KIF Kolding København med stillingen 30-20. Med en sejr på hjemmebane kan Aalborg være tilbage på sporet, efter nogle svære udekampe, mener Hans Peter Rytter, der er TV2 Nords sportsekspert. - Det var vigtigt, at de vandt den her. De skal jo med i det slutspil, og de skal ikke alene med, for det kommer de, men de skal også helst med blandt de første fire, så de får point med over i slutspillet, og det kommer de, siger Hans Peter Rytter. Men om Aalborg-herrene kan ende med guld igen i år, er Hans Peter Rytter ikke helt sikker på. - Det tror jeg bliver svært. For det er altid svært at genvinde mesterskabet, fordi du er indblandet i den her Champions League også. De har haft ti hårde kampe i Champions League, der kommer fire mere de skal ud og spille, så det er måske spørgsmålet, om det kan hænge sammen, siger Hans Peter Rytter. Du kan få en status på hele kampen i videoen i toppen af artiklen.